CELEX: 32017R0215
Language: hr
Date: 2016-11-30 00:00:00
Title: Delegirana uredba Komisije (EU) 2017/215 оd 30. studenoga 2016. o izmjeni Uredbe (EU) br. 98/2013 Europskog parlamenta i Vijeća u pogledu uvrštenja magnezijeva nitrata heksahidrata na popis prekursora eksploziva u Prilogu II. (Tekst značajan za EGP. )

9.2.2017   
            
            
               HR
            
            
               Službeni list Europske unije
            
            
               L 34/3
            
         DELEGIRANA UREDBA KOMISIJE (EU) 2017/215
   оd 30. studenoga 2016.
   o izmjeni Uredbe (EU) br. 98/2013 Europskog parlamenta i Vijeća u pogledu uvrštenja magnezijeva nitrata heksahidrata na popis prekursora eksploziva u Prilogu II.
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 98/2013 Europskog parlamenta i Vijeća od 15. siječnja 2013. o stavljanju na tržište i uporabi prekursora eksploziva (1), a posebno njezin članak 12.,
   budući da:
   
               (1)
            
            
               U Prilogu II. Uredbi (EU) br. 98/2013 navode se prekursori eksploziva koji podliježu usklađenim pravilima o njihovoj dostupnosti javnosti kojima se osigurava odgovarajuće prijavljivanje sumnjivih transakcija, nestanaka i krađa u lancu nabave.
            
         
               (2)
            
            
               Tvari navedene u Prilogu II. dostupne su javnosti, ali podliježu obvezi prijavljivanja kojom su obuhvaćeni i profesionalni korisnici diljem lanca nabave i pojedinci.
            
         
               (3)
            
            
               Zbog mogućnosti njihove zlouporabe kao prekursora eksploziva Prilogom II. već je obuhvaćen niz nitratnih soli. Magnezijev nitrat, koji se isporučuje u obliku heksahidrata, tvar je sličnih svojstava koja još nije obuhvaćena.
            
         
               (4)
            
            
               Magnezijev nitrat heksahidrat trenutačno je nekontrolirana alternativa nitratnim solima navedenima u Prilogu II. Usto, proteklih su godina prijavljivani slučajevi njegove zlouporabe kao prekursora eksploziva izvan Europske unije.
            
         
               (5)
            
            
               Razvoj zlouporabe magnezijeva nitrata heksahidrata trenutačno ne opravdava ograničavanje pristupa pojedincima s obzirom na razinu prijetnje ili opseg trgovine povezane s tom tvari.
            
         
               (6)
            
            
               Pojačana kontrola potrebna je kako bi se nacionalnim tijelima omogućilo sprječavanje i otkrivanje moguće nezakonite uporabe te tvari kao prekursora eksploziva, a može se ostvariti s pomoću mehanizma prijavljivanja utvrđenog u Uredbi (EU) br. 98/2013.
            
         
               (7)
            
            
               S obzirom na rizik koji predstavlja dostupnost magnezijeva nitrata heksahidrata te na činjenicu da nametanje obveze njegova prijavljivanja neće imati znatan utjecaj na gospodarske subjekte i potrošače, opravdano je i razmjerno dodati tu tvar u Prilog II. Uredbe (EU) br. 98/2013,
            
         DONIJELA JE OVU UREDBU:
   Članak 1.
   U tablicu u Prilogu II. Uredbi (EU) br. 98/2013 dodaje se sljedeća tvar:
   
      
                  „Magnezijev nitrat heksahidrat (CAS RN 13446-18-9)
               
               
                  2834 29 80 
               
               
                  3824 90 96 ”
               
            
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. studenoga 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 39, 9.2.2013., str. 1.